b'\n_START_ARTICLE_\nShirley Jones\n_START_PARAGRAPH_\nShirley Mae Jones (s. 31. maaliskuuta 1934) on yhdysvaltalainen laulaja ja n\xc3\xa4yttelij\xc3\xa4. H\xc3\xa4n esitti yksinhuoltaja\xc3\xa4iti Shirley Partridgea 1970-luvun tilannekomediasarjassa The Partridge Family._NEWLINE_Jones syntyi Pennsylvaniassa Marjorie Williamsin ja Paul Jonesin ainoaksi lapseksi. H\xc3\xa4net nimettiin Shirley Templen mukaan. H\xc3\xa4n voitti nuoruudessaan kauneuskilpailun ja tuli kruunatuksi Miss Pittsburgh 1952:ksi. H\xc3\xa4nelle my\xc3\xb6nnettiin vuonna 1960 parhaan naissivuosan Oscar roolista elokuvassa Huijarisaarnaaja. Muita elokuvia, joissa h\xc3\xa4n esiintyi, olivat muiden muassa Oklahoma (1955) ja Karuselli (1956)._NEWLINE_Jones meni vuonna 1956 naimisiin n\xc3\xa4yttelij\xc3\xa4 Jack Cassidyn kanssa. Pari sai kolme poikaa, mutta erosi vuonna 1974. Cassidy kuoli 12. joulukuuta 1976, ja Jones meni 13. marraskuuta 1977 uusiin naimisiin Marty Ingelsin kanssa. Heid\xc3\xa4n avioliittonsa jatkuu yh\xc3\xa4.'